Ове године не долази Јовањ дан
Ова се гатка обично прича около божића.
     Ма чуда људи, душе ми! каже поп, да ове године не да славити празник светога Јована по божићу (крститеља на 7 јануара), и рече: који би га славио или светковао, да ће платити у цркву пет ока воска глобе. — Ма шта кажеш болан! ко не би славио и светковао светога Јована који је до Бога најпрви? — А ја ти кажем и мојом душом заклињем, да не ће, па ко не вјерује, да се окладимо у што гођ хоће. (Многи се заинаде, па и окладе). Ево се ја кладим у вино за сву ову дружину, и да ће доћи, и да ће се славити. — (Окладе се и оставе заклад за пиће). Ево како — рече причалац —: од Васиљева дне почиње ли друга нова година? — Почиње — одговоре му. — Сад браћо! кажите, или сам ја добио оклад, али он? (Сви у смијех па реку :) — Ти брате, душе ми.

Референце

Извор 
Врчевић, В. 1868. Српске народне приповијетке понајвише кратке и шаљиве. Биоград: Српско учено друштво. стр. 206.

Српске народне приповетке
Народне шаљиве приче